લગભગ છેલ્લા દોઢ કલાકથી દોડતા ઘોડાના ફુલેલા શ્વાસ નો અવાજ જયસિંહ ને સભળાઇ રહ્યો છે પણ આજે તેના મગજ મા કોઇ પણ સંજોગોમા રા’નવઘણ ને પકડવાની રત લાગી છે. તે જાણે છે કે ઍક તો આ થોડાકજ ખેતરો બાકી છે ને પછી શીવજી ની ફેલાયેલ જટા જેવુ વિશાળ રણ આગળ પોકાર કરે છે. દુર ભાગતો રા’ પોતાની માનીતી સાંઢણી પર છે . તેની નાગજણ સાંઢણી ની અનેક વાતો અનેક લોકોના મોહ્ડે જયસિંહે નાનપણથી સાંભળી છે. ઍવુ કહેવાય છે કે રા’ દુનીયા મા સૌથી વધુ આ “નાગજણ” નેજ પ્રેમ કરે છે. અને જયાં સુધી રા’ નાગજણ પર સવાર હોય ત્યા સુધી દુનીયામા કોઇજ અસવાર એવો નથી કે જે તેમને પકડી શકે.